O‘zbekiston Respublikasi prezidentining «Qurilish birlashmasi» aksionerlik jamiyatini davlat unitar korxonasi sifatida qayta tashkil etish to‘g‘risidagi» PQ-3449 sonli qarori imzolandi. Ushbu qarordan maqsad boshqaruv tizimini takomillashtirish, qurilish tashkilotlari samaradorligini oshirish muhim obektlarni o‘z vaqtida va sifatli ekspluatatsiya qilishni ta’minlash hisoblanadi. O‘zbekiston Respublikasi prezidenti apparati, O‘zbekiston Respublikasi Arxitektura va qurilish davlat qo‘mitasi, O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasi va «Qurilish birlashmasi» AJ aksionerlari taklifi bilan aksionerlik jamiyati «Qurilish birlashmasi» Davlat unitar korxonasi sifatida qayta tashkil etiladi.